|  |
| --- |
| Tesla Model X |
|  |
| Bendra informacija |
| Gamintojas | Tesla Motors |
| Metai | 2015– |
| Chronologija |
| Kėbulas ir važiuoklė |
| Klasė | Prabangus padidinto pravažumo |
| Kėbulo tipas (-ai) | 5 durų padidinto pravažumo |
| Platforma (-os) | Tesla Model S |
| Variklis ir transmisija |
| Variklis (-iai) | **Dual Motor AWD 90D** 259 AG (193 kW) priekyje ir gale **P90D**259 AG (193 kW) priekyje, 503 AG (375 kW) gale |
| Transmisija (-os) | 1 pavaros automatinė |
| Išmatavimai |
| Ilgis | 5 036 mm |
| Plotis | 2 017 mm |
| Aukštis | 1 684 mm |
| Kita informacija |

**Tesla Model X** – prabangus padidinto pravažumo elektromobilis, kurį gamina kompanija Tesla Motors. Modelio prototipas buvo pademonstruotas įmonės dizaino studijoje Los Andžele 2012 m. vasario 9 d. JAV aplinkos apsaugos agentūra oficialiai patvirtinto 402–414 km Model X įveikiamą nuotolį. Šis modelis išskirtinis tuo, kad galinės keleivių durelės pasikelia į viršų, o priekinės atsidaro įprastu būdu.

Model X gaminamas ant tos pačios Tesla Model S platformos. Pirmieji Model X perduoti klientams 2015 m. rugsėjį. 2016 m. rugpjūtį modelio pardavimai perkopė 10 000 vienetų. 2016 m. rugsėjį buvo parduota daugiau nei 16 000 Model X.

Didžiausio galingumo P90D modelio versija iki 97 km/val. įsibėgėja per 3,2 s. Pagal šį rodiklį Model X pralenkia daugumą kitų padidinto pravažumo ir sportinių automobilių. Pagal JAV aplinkos apsaugos agentūros specifikacijas, Model X gali nuvažiuoti mažiausiai 402–414 km su pilnai įkrautomis baterijomis. Tačiau pagal europinius matavimus, šis rodiklis siekia apie 500 km. Visų varančiųjų ratų modelis turi du elektrinius variklius. Standartinis toks modelis turi 259 AG (193 kW) galingumo variklius priekyje ir gale.

Techninės problemos
-------------------

2016 m. balandžio 11 d. Tesla savo valia atšaukė 2 700 Model X dėl saugumo problemų. Avarijų bandymų metu išaiškėjo, kad trečios eilės kėdės gali atsikabinti ir sužaloti antroje eilėje sėdinčius žmones. Tesla informavo klientus nesinaudoti trečios eilės sėdynėmis, kol kompanija ištaisys technines klaidas.

Keleivių durelės, pasikeliančios į viršų, kartais neatsidaro ar neužsifiksuoja, taip pat buvo pastebėtos problemos su langų atsidarymu. Tesla išsprendė technines klaidas įdiegdama atnaujinimus.

2016 m. birželio 27 d. kompanija pripažino, kad Model X buvo išleistas anksčiau laiko, tinkamai nepatikrinus visų galimų klaidų. 2016 m. spalį visos žinomos techninės klaidos buvo sumažintos 92 procentais.

Šaltiniai
---------

1. ↑  Tesla Unveils Model X at Its Southern California Design Studios
2. ↑  Compare Side-by-Side
3. ↑  Q3 16 Update
4. ↑  Tesla Model X Acceleration vs Competing SUVs (+ More Spy Pics)
5. ↑  Tesla Model X vs. Tesla Model S: What’s The Difference?
6. ↑  „Tesla Recalls Model X Third-Row Seats After Failed Strength Testing". teslarati.com. Nuoroda tikrinta 2016-05-09.
7. ↑  Tesla Model X owners finding car doors won’t shut, windows won’t close TechCrunch, Nuoroda tikrinta 2016-04-20.
8. ↑  „Tesla Model X’s Falcon Wing doors are significantly faster after v8.0 software update". *Electrek*. 2016-10-10. Nuoroda tikrinta 2016-10-25.
9. ↑  Tesla Settles Lawsuit Over Model X Design Flaws – Fortune
10. ↑  „Tesla says it reduced Model X issues by 92% amid criticism from Consumer Reports". *Electrek*. 2016-10-26. Nuoroda tikrinta 2016-10-26.


|  |  |
| --- | --- |
|  | **Vikiteka: Tesla Model X** – vaizdinė ir garsinė medžiaga  |